ལས་ཀའི་བཀོད་སྒྲིག་ལྟར།རྒྱལ་སྲིད་སྤྱི་ཁྱབ་ཁང་གི་ལྟ་སྐུལ་ཞིབ་བཤེར་ཚོ་ཆུང་རེས་སྡེ་ཚན་ནམ་ལས་ཁུངས་རེར་ཡུལ་དངོས་ལྟ་ཞིབ་དུས་ཡུན་ཉིན་ནས་བར་བྱ་རྒྱུ་རེད།ལྟ་སྐུལ་ཞིབ་བཤེར་ཚོ་ཆུང་གི་འགན་འཛིན་ནི་རྒྱལ་སྲིད་སྤྱི་ཁྱབ་ཁང་གི་དྲུང་ཆེ་གཞོན་པ་དང་།རྒྱལ་སྲིད་སྤྱི་ཁྱབ་ཁང་གཞུང་ལས་ཐིང་ལྟ་སྐུལ་ཞིབ་བཤེར་ཁང་གི་ཀྲུའུ་རེན་གྱིས་འགན་འཁུར་ཡོད་པ་དང་།ཁོངས་མི་ནི་རྒྱལ་སྲིད་སྤྱི་ཁྱབ་ཁང་གཞུང་ལས་ཐིང་དང་འབྲེལ་ཡོད་སྡེ་ཚན་དང་ས་གནས་ནས་སྐོང་འཐེན་བྱས་པ་མ་ཟད།རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་དང་རྒྱལ་ཡོངས་སྲིད་གྲོས་ཀྱི་ཨུ་ཡོན་འགའ་ཡང་ལྟ་ཞིབ་ནང་ཞུགས་པར་གདན་དྲངས་ཡོད།ཡུལ་དངོས་སུ་ལྟ་ཞིབ་བྱེད་རིང་།ལྟ་སྐུལ་ཞིབ་བཤེར་ཚོ་ཆུང་གིས་གནད་དོན་གྱིས་ཕྱོགས་སྟོན་དང་མཇུག་འབྲས་ཀྱིས་ཕྱོགས་སྟོན་བྱེད་པ་མཐའ་འཁྱོངས་བྱ་རྒྱུ་དང་།ཁྱབ་ཆུང་བའི་གྲོས་མོལ་དང་།མི་གཅིག་རེར་བཅར་འདྲི།ཡིག་ཆ་ཀློག་བཤེར།མངོན་བཤེར་ལྐོག་འདྲི་སོགས་ཀྱི་བྱེད་ཐབས་སྤྱད་ནས།འབྲེལ་ཡོད་སྡེ་ཚན་དང་ལས་ཁུངས་ཀྱི་སྲིད་ཇུས་གཏན་འཁེལ་གནས་ཚུལ་དང་ལས་དོན་དོན་འཁྱོལ་བྱས་ཚུལ་ལ་ཞིབ་བཤེར་བྱ་རྒྱུ་དང་།ཁེ་ལས་དང་མང་ཚོགས་དང་།རིགས་གཅིག་མཁས་ཅན་དང་སྲིད་འཛིན་བལྟོས་འཇོག་མི་སྣས་ལས་ཁུངས་ཀྱི་ལས་དོན་ལ་བཏོན་པའི་བསམ་འཆར་ཉན་ལེན་བྱ་རྒྱུ་རེད།ཤེས་རྟོགས་བྱུང་བར་གཞིགས་ན།དྲ་བའི་མྱུར་ཚད་ཇེ་མགྱོགས་དང་འགྲོ་གྲོན་ཉུང་དུ་གཏོང་བ་སོགས་མང་ཚོགས་ཀྱིས་དོ་ཁུར་ཆེན་པོ་བྱེད་པའི་གནད་དོན་དག་ལག་ལེན་དོན་འཁྱོལ་ཡོང་ཆེད།ད་ལོའི་ལྟ་སྐུལ་ཞིབ་བཤེར་ཆེན་མོས་ཀྲུང་གོ་གློག་འཕྲིན་དང་།ཀྲུང་གོ་འབྲེལ་འཕྲིན།ཀྲུང་གོ་སྒུལ་འཕྲིན་བཅས་ཐེངས་དང་པོར་ལྟ་སྐུལ་ཞིབ་བཤེར་གྱི་ཁྱབ་ཁོངས་ནང་བཅུག་ཡོད་པ་དང་།དྲ་དམངས་གདན་འདྲེན་ཞུས་ནས་གཉེར་སྐྱོང་ཀུང་སི་ཆེན་མོ་གསུམ་དང་ངོ་ཐུག་གདོང་འཕྲད་ཀྱིས་བསམ་བློ་བརྗེ་རེས་བྱ་རྒྱུ་རེད།